FRAIRS-I-WEB	Òc, eth comprenie perfèctaments qu'entara amna umila deth pòble simple de Russia, aclapat peth trabalh e er amarum e, sustot, pera injustícia persutanta e eth pecat de contunh, autant pròpi que deth mon, non i a mès besonh ne consolacion que hèr-se damb ua relíquia o auer accès a un sant, quèir as sòns pès e venerar-lo: "Encara qu'eth pecat, era mentida e era temptacion abiten entre nosati, que non dèishe d'auer sus era tèrra, en bèth lòc, un òme sant, un èsser superior; aumens en aguest òme s'i està era vertat; aumens eth coneish era vertat; atau, donc, era vertat non a mòrt ena tèrra e, per tant, bèth viatge vierà entà nosati e regnarà en tot eth mon, tau que se mos a prometut".